ไฟแนนซ์ทูเดย์
ต้องถือว่าฝนตกทั่วฟ้าจริง สำหรับการขึ้นเงินเดือนข้าราชการ 1.5 หมื่นบาท ของรัฐบาลยิ่งลักษณ์ ชินวัตร
5 ม.ค. 2555

“ในการเริ่มต้นทุกครั้ง จงคิดถึงจุดจบด้วย”
...ต้องถือว่าฝนตกทั่วฟ้าจริง สำหรับการขึ้นเงินเดือนข้าราชการ 1.5 หมื่นบาท ของรัฐบาลยิ่งลักษณ์ ชินวัตร ในการประชุมคณะรัฐมนตรี (ครม.) ครั้งแรกของปีมะโรงงูหย่าย คุณหนู เอ๊ย คุณนายอนุตตมา 




อมรวิวัฒน์ รองโฆษกฯ บอกว่า ครม.มีมติเห็นชอบให้เพิ่มค่าครองชีพชั่วคราวของพนักงานมหาวิทยาลัยระดับปริญญาตรี ที่มีรายได้ไม่ถึง 1.5 หมื่นบาทต่อเดือน ให้มีรายได้ไม่เกิน 1.5 หมื่นบาทต่อเดือน มีผลตั้งแต่ 1 ม.ค. 2555 เป็นต้นไป
อะฮ่า...พนักงานมหาวิทยาลัยที่ได้รับค่าครองชีพชั่วคราว ต้องเป็นพนักงานมหาวิทยาลัยที่จ้างโดยงบประมาณแผ่นดินที่บรรจุ หรือแต่งตั้งให้ดำรงตำแหน่งที่กำหนดคุณสมบัติเฉพาะ และต้องเป็นผู้สำเร็จการศึกษาระดับปริญญาตรีขึ้นไป ที่มีอัตราเงินเดือนหรือค่าจ้างไม่ถึง 1.5 หมื่นบาทต่อเดือน ให้ได้รับไม่เกิน 1.5 หมื่นบาท
ว้าว...พนักงานมหาวิทยาลัยได้รับเงินค่าครองชีพชั่วคราวรอบนี้มีถึง 15,902 คน คิดเป็นเงินทั้งสิ้น 1,000 ล้านบาท สืบเสาะมาได้ฟามว่าเป็นมหาวิทยาลัยที่เป็นส่วนราชการ 16 แห่ง ค่าใช้จ่าย 120 ล้านบาท มหาวิทยาลัยในกำกับของรัฐ 12 แห่ง ค่าใช้จ่าย 115 ล้านบาท มหาวิทยาลัยราชภัฏ 40 แห่ง ค่าใช้จ่าย 455 ล้านบาท 
มหาวิทยาลัยเทคโนโลยีราชมงคล 9 แห่ง ค่าใช้จ่าย 310 ล้านบาท ได้กันถ้วนหน้า...ส่วนฐานที่มาของรายได้โปรดอย่าถามหนู ให้ถามนายกฯ ปูค๊า...อิๆๆๆ